stanford-oval/wikipedia huggingface dataset:
תחש המשכן
הערות שוליים

↑  תחש המשכן באתר הרשימה האדומה של IUCN
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
  
| --- | --- |
בקרת זהויות :  NLI: 987007565190605171  NDL: 00929473
מרקו פנטאני

| --- | --- |
מרקו פנטאני בטור דה פראנס 2000
מרקו פנטאני בטור דה פראנס 2000
 לידה:  13 בינואר 1970 איטליה איטליה
 פטירה:  14 בפברואר 2004 (בגיל 34) רימיני, איטליה 
 כינוי:  הפיראט
 גובה:  172 ס״מ 
 משקל:  57 ק"ג 
 תחום:  כביש
 התמחות:  מטפס
 קבוצות עבר:  קאררה
 הישגי שיא:   ניצחון בטור דה פראנס (1998)  ניצחון בג'ירו ד'איטליה (1998)
 www.pantani.it
 
מרקו פנטאני
מרקו פנטאני (באיטלקית: Marco Pantani;‏ 13 בינואר 1970 – 14 בפברואר 2004) היה רוכב אופניים איטלקי, אחד מהרוכבים המפורסמים והנערצים ביותר בשנות התשעים של המאה העשרים. נחשב על ידי רבים כאחד מהמטפסים הטובים בדורו ברכיבת כביש מקצוענית.
הקריירה של פנטאני ידעה עליות ומורדות רבים. פנטאני מת בגיל 34 בלבד בעקבות שימוש בקוקאין.
ביוגרפיה

מרקו פנטאני נולד בצ'זנה שבאיטליה. כבר בגיל צעיר החל לרכוב בצורה תחרותית וכבר אז התבלט ביכולת הטיפוס שלו בקטעים ההרריים. אחרי שזכה לניצחון במרוץ האופניים היוקרתי לרוכבים צעירים הבייבי ג'ירו ב-1992, הצטרף לקבוצה המקצוענית קאררה.
ב-1994 השיג את ניצחונותיו הראשונים כשזכה בניצחונות בקטעים בג'ירו ד'איטליה. כמו כן, הוא זכה בשנה זו במקום השלישי בדרוג הכללי בטור דה פראנס וניצח את דירוג הצעירים.
ב-1995 ניצח בשני קטעים בטור דה פראנס. אחד מהקטעים הללו הסתיים בפסגת האלפ ד'ואז שהיא הפסגה שניצחון בה נחשב כיוקרתי ביותר במרוץ. פנטאני שיחזר את הישגו מ-1994, וניצח שוב בדירוג הצעירים. בסוף שנה זו נפצע פנטאני קשה בתאונה בזמן מרוץ. שוטר רשלן שחרר את התנועה, שנחסמה בזמן מרוץ. פנטאני התרסק על מכונית, ברכו זזה ממקומה והוא כמעט סיים את הקריירה שלו. תקופת השיקום שלו ארכה שנה וחצי.
ב-1997 זכה בניצחונות בשני קטעים ובמקום השלישי בדרוג הכללי בטור דה פראנס, הפעם במדי קבוצת מרקטונה אונו בה המשיך לרכוב עד סוף הקריירה שלו. ממרוץ הג'ירו ד'איטליה של שנה זו נאלץ לפרוש, לאחר שניסה להתחמק מחתול שחצה את דרכו, התהפך ונפצע.
שנת 1998 הייתה שנת השיא בקריירה של פנטאני. הוא זכה בשנה זו גם בג'ירו ד'איטליה וגם בטור דה פראנס והיה לאחד הרוכבים הבודדים בשנים שאחרי מלחמת העולם השנייה שהצליחו לזכות בשנה אחת בשני מרוצי האופניים היוקרתיים ביותר. נדירה לא פחות, הייתה זכייתו בטור דה פראנס של רוכב שנחשב כמטפס טהור. שיאו של הטור דה פראנס באותה שנה ונקודת המפנה במרוץ היו בקטע בהרי האלפים שבו ניצח פנטאני והשיג את יריבו העיקרי – יאן אולריך בכתשע דקות. ב-2014 הופיע שמו של פנטאני ברשימה שפרסם הסנאט של צרפת שכללה רוכבים שנמצאו חיוביים לבדיקת סמים בבדיקות שנלקחו בטור דה פראנס ב-1998 ונבדקו מחדש (לאחר שפותחה בדיקה שמסוגלת לגלות את החומר האסור EPO) ב-2004.
בשנת 1999 פנטאני סולק מהג'ירו ד'איטליה עקב מציאת רמה גבוהה מהמותר של תאי דם אדומים בדמו, רמה אשר מחשידה את הרוכב בנטילת חומרים ממריצים האסורים בשימוש. הבדיקה נעשתה שני קטעים לפני תום המרוץ כאשר פנטאני, שלבש את החולצה הוורודה, הוביל את הדרוג הכללי בהפרש ניכר ולמעשה הבטיח כבר את ניצחונו במרוץ. ההדחה שברה את רוחו של פנטאני שטען בהזדמנויות מאוחרות יותר כי היו גורמים, שאינם קשורים ישירות לספורט, שהיו מעוניינים למנוע ממנו ניצחון.
לאחר תקופת השעיה הוא חזר להתחרות וניצח בשנת 2000 עוד שני קטעים בטור דה פראנס. אחד מהקטעים הללו הסתיים בפסגת המון ונטו (אחת מהפסגות המפורסמות של הטור דה פראנס) והביא לסכסוך מתוקשר בין פנטאני ובין מנצח הטור דה פראנס באותה שנה – לאנס ארמסטרונג. ארמסטרונג רמז על כך שהוא ויתר על הניצחון בקטע מתוך כבוד לפנטאני ופנטאני נעלב מהמחווה. בקטע מספר 16 באותה שנה הוא פרץ מוקדם מאוד ובכך התיש את ארמסטרונג וחברי קבוצתו. פנטאני אמר מאוחר יותר כי כוונתו הייתה "לפוצץ את הטור". את אותו קטע סיים פנטאני בפיגור של יותר מ-13 דקות מהמנצח ופרש מהמרוץ. הייתה זו הופעתו האחרונה בטור דה פראנס.
בשנים הבאות ניסה פנטאני לחזור ליכולת שאפיינה אותו בשנות השיא שלו אך ללא הצלחה. בשנת 2001 בוטלה השתתפותו בג'ירו ד'איטליה על ידי פדרציית האופניים האיטלקית וזאת עקב המצאות חומרים אסורים בחדרו. לאחר 6 חודשים השעייתו בוטלה מחוסר הוכחות. ב-2003 הוא אושפז בקליניקה פרטית לטיפול בדיכאון.
בפברואר 2004 נמצא פנטאני מת בחדר המלון שלו ברימיני (איטליה). בחקירה שלאחר המוות נקבע כי סיבת המוות היא התקף לב שנבע ממנת יתר של קוקאין.
החל משנת מותו, 2004, מדי שנה, נערך לזכרו מרוץ אופניים חד-יומי, "ממוריאל מרקו פנטאני", שמתחיל בעיר מגוריו, צ'זנטיקו, ומסתיים בעיר הולדתו, צ'זנה.
מאפיינים וסגנון רכיבה

פנטאני זכה לכינוי "הפיראט" בזכות מטפחת הבנדנה שנהג ללבוש בזמן המרוץ על ראשו, בזכות העגיל על אוזנו ובזכות סגנון רכיבתו התוקפני. הוא זכה לפרסום והערצה הרבה מעבר להישגיו הספורטיביים. הפופולריות העצומה שלו נבעה בעיקר מיכולת הטיפוס שלו בהרים ומסגנון הרכיבה הייחודי שלו בזמן הטיפוס. בסקר שנערך בסוף 1998 באיטליה הכירו יותר איטלקים את שמו של פנטאני מאשר את שמו של ראש ממשלת איטליה באותה עת – רומנו פרודי.
אף על פי ששנותיו האחרונות של פנטאני לווו ביותר שערוריות מהישגים, אוהדיו הרבים שמרו לו אמונים. גם אחרי מותו, הוא נחשב, על ידי רבים מאוהדי מרוצי האופניים, כאחד מהרוכבים הגדולים והמלהיבים בדורו. לאחר מותו אמר עליו מיגל אינדוראין: "הוא גרם לאנשים להדלק על הספורט (מרוצי אופניים). אולי היו רוכבים שהשיגו הישגים רבים יותר ממנו, אך הם אף פעם לא הצליחו לרתק את האוהדים כמוהו".
מורשת

גם 18 שנים לאחר מותו, עדיין נערצת דמותו של פנטאני על אוהדי אופניים רבים באיטליה, ושמו נכתב על הכבישים בהם עוברים מרוצי כביש.
המשוררת הישראלית, לאה פילובסקי (שתאריך לידתה זהה לזה של פנטאני), הקדישה לו שיר בשם "סיכום ביקורו של אחי התאום, מרקו פנטאני, בישראל, ב-13 בינואר 1999", אשר נחתם בשורות:
יֵשׁ לִי מַסְלוּלִים לְהַקִּיף, הָרִים לְטַפֵּס עַלֵיהֶם, אֲבָל לֹא לִזְמַן רַב. הַדִּיכָּאוֹן אוֹרֵב. הַסַּם

יַהֲרוֹג אוֹתִי יוֹם אֶחָד. מַרְקוֹ, הִיא אָמְרָה לִי, כָּמוֹנִי כָּמוֹךָ, יֵשׁ רוֹכְבִים

יוֹתֵר מִמְךָ, אַך אֵין רוֹכֵב כָּמוֹךָ.
בשנת 2007, הלהקה האיטלקית Stadio הקדישה שיר לזכרו, "E mi alzo sui pedali" (אני עומד על הפדלים).
באוקטובר 2021 יצא לבתי הקולנוע סרט באורך מלא אודות מרקו פנטאני, בשם "Il Migliore".
הערות שוליים

↑  French Senate releases positive EPO cases from 1998 Tour de France באתר cyclingnews.com, ‏24 ביולי 2014
↑  לאנס ארמסטרונג וסאלי ג'נקינס, "כל שנייה קובעת", מטר, עמ' 51.
↑  Cycling News - Page 1 - Cyclingnews, cyclingnews.com
↑  זאב אברהמי, חידת מותו של "הפיראט": תיק מרקו פנטאני נפתח מחדש, באתר ynet, 10 בדצמבר 2021
↑  ראו תצלום: סיימון ייטס מטפס בקטע 1 של ג'ירו ד'איטליה, 2019 אל מנזר סן לוקה ליד בולוניה, צילום: קור ווס (Cor Vos)
↑  דף האלבום באתר להקת Stadio (מאורכב)
↑  דף האלבום באתר של המכון המרכזי לנכסים קוליים וקוליים-חזותיים (אי') באיטליה
↑  מילות השיר באתר Musixmatch
↑  Chira Pizzimenti, (הקישור אינו פעיל, 12.1.2023)migliore-raccontami-chi-era-marco-pantani«The best», tell me who Marco Pantani was, באתר ואניטי פייר, 14 באוקטובר 2021
| 0 | 1 | 2 |
| --- | --- | --- |
| הקודם: יאן אולריך | רוכב השנה בעולם (אופני הזהב)  1998 | הבא: לאנס ארמסטרונג |
| --- | --- |
בקרת זהויות :  PLWABN: 9810700914805606  BNE: XX5308026  BnF: cb15528558r (data)  GND: 123512697  ICCU: TO0V269814  ISNI: 0000 0001 1489 1287  LCCN: n2002095246  NDL: 01153393  NKC: xx0067236  NTA: 270770658  SUDOC: 081946929  VIAF: 26428377   WorldCat (עם VIAF): 26428377
נבחרת גביע דייוויס של הולנד

| --- | --- |
הולנד
 מידע כללי
 התאחדות:  פדרציית הטניס המלכותית של הולנד
 השתייכות אזורית:  אירופה/אפריקה
 דירוג ITF נכון ל-3 בפברואר 2025:  3 שינוי מדירוג קודם:  ‎+1‏
 דרג נוכחי:  משחקי הגמר 2024
 קפטן:  פול הארהאוס
 מפגשים היסטוריים
 שנה ראשונה:  1920
 סטטיסטיקה קבוצתית
 שנים במפעל:  94
 מפגשים:  173
 מאזן ניצחונות:  79 - 94
 שנים בבית העליון:  22
 הישג שיא:  משחקי הגמר - 1
 שיאים אישיים
 מירב הניצחונות יחידים:  הנדריק טימר (32 – 15)
 מירב הניצחונות זוגות:  פול הארהאוס (16 – 10)
 מירב הניצחונות סה"כ:  הנדריק טימר (43 – 22)
 הזוג המצליח ביותר:  רובין חאאזה/ז'אן-ז'וליין רוג'ר (8 - 5)
 הכי הרבה שנים:  פול הארהאוס (16)
 הכי הרבה מפגשים:  רובין חאאזה (28)
 
נבחרת גביע דייוויס של הולנד היא נבחרת טניס הגברים הלאומית של הולנד שיחקה בעבר בבית העליון של גביע דייוויס.
הנבחרת הופיעה לראשונה בשנת 1920. במהלך התקופה היא שיחקה 159 משחקים וניצחה ב-71.
הדירוג הנוכחי של נבחרת הולנד בדירוג נבחרות הגברים של גביע דייוויס, הוא המקום ה-3 בעולם, נכון ל-3 בפברואר 2025, עלייה של מקום אחד לעומת דירוג קודם.
נבחרת הולנד משחקת בצבעים כתום ולבן.
הישגים

חצי הגמר - 2001
משחקי הגמר - 2024
הערות שוליים

↑  דירוג נבחרות הגברים של גביע דייוויס באתר הפדרציה הבינלאומית לטניס
| נבחרות הטניס הלאומיות (גביע דייוויס) |
| --- | --- | --- |
| אירופה/אפריקה | אוסטריה • אוקראינה • איטליה • איסלנד • אירלנד • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • דרא"פ • הולנד • הונגריה • זימבבואה • טורקיה • יוון • ישראל • לוקסמבורג • לטביה • ליטא • מולדובה • מונטנגרו • מונקו • מצרים • מקדוניה • מרוקו • נורווגיה • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קפריסין • קרואטיה • רומניה • רוסיה • שוודיה • שווייץ |  |
| אמריקה | איי בהאמה • אל סלבדור • אקוודור • ארגנטינה • ארצות הברית • אורוגוואי • בוליביה • ברבדוס • ברזיל • גוואטמלה • ג'מייקה • הרפובליקה הדומיניקנית • האנטילים ההולנדיים • הונדורס • ונצואלה • מקסיקו • פוארטו ריקו • פרגואי • פרו • צ'ילה • קובה • קולומביה • קוסטה ריקה • קנדה |  |
| אסיה/אוקיאניה | אוזבקיסטן • אוסטרליה • אינדונזיה • איראן • דרום קוריאה • הודו • הונג קונג • הפיליפינים • טג'יקיסטן • טיוואן • יפן • כווית • לבנון • מלזיה • ניו זילנד • סוריה • סין • סינגפור • סרי לנקה • עומאן • ערב הסעודית • פקיסטן • קזחסטן • תאילנד |  |
| נבחרות בעבר | יוגוסלביה |  |
ערך זה הוא קצרמרבנושא טניס. אתם מוזמנים לתרום לוויקיפדיה ו.
פרימטים

.
| פרימטים |
| --- | --- |
 מספר משפחות של פרימטים, משמאל למעלה עם כיוון השעון: דאובנטוניים, קופיפים, לוריסיים, מרמוסטיים, קופים בעלי זנב, הומינידיים, גיבונים, קופי עכביש, צבוסיים, למוריים.
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שיליניים
על־סדרה:: אאוארכונטוגליריים
סדרה:: פרימטים
שם מדעי
 Primates ‏לינאוס, 1758
תחום תפוצה
 תפוצת הפרימטים למעט האדם

פרימטים (שם מדעי: Primates; קופאים) היא  סדרה  במחלקת היונקים הכוללת את האדם ולמעלה מ-200 מיני קופים, קופיפים וקופי אדם.
הסדרה מחולקת לארבע תת-סדרות:
קופים צרי-אף כולל את קופי אדם ובפרט את האדם
קופים רחבי-אף
בעלי אף לח
קופיפים
קופים צרי-אף וקופים רחבי-אף שייכים לאותה אינפרא-סדרה: אנתרופואידים. שאר הפרימטים לעומתם מכונים קיפופים.
מאפייני הסדרה

אצל הפרימטים הראייה היא החוש המפותח ביותר. יש להם ציפורניים, שתי בלוטות חלב בלבד ולרוב נולד צאצא אחד בכל המלטה. בנוסף, מלבד הקואלות, הם בעלי החיים היחידים בטבע בעלי טביעות אצבע.
המין הגדול ביותר בסדרה הוא גורילה מזרחית (Gorilla beringei) שמשקלו עד 205 ק"ג. הקטן ביותר הוא למור ברטה עכברי (Microcebus berthae) שמשקלו עד 30 גרם.
משמעות השם

פירושה בעברית של המילה הלטינית "פרימט" הוא "ראשון במעלה". את המונח טבע קארולוס ליניאוס משום שבסדרה זו כלול האדם, "נזר הבריאה", כדברי ליניאוס. כך קרא ליתר היונקים "השניים במעלה" ולשאר בעלי החיים "השלישיים במעלתם". בקרבה האנטומית הרבה שבין האדם לקופים הבחינו כבר הקדמונים, כמו אריסטו וגלנוס.
אבולוציה

ההיסטוריה האבולוציונית של הפרימטים מגיעה 85 מיליון שנה אחורה. אחד ממיני היונקים העתיקים ביותר הקרוב לראשוני הפרימטים, פלסיאדפיס, הגיע מצפון אמריקה. אחר, ארצ'יסבוס (אנ'), הגיע מסין. פרימטים קדומים נוספים בעלי מבנה דומה, נפוצו באירואסיה ובאפריקה במהלך הפליאוקן והאאוקן. פורגאטוריוס הוא אחד מארבעה מינים שנכחדו שלפי המחקר הוא הדוגמה המוקדמת ביותר לפרימט או פרוטו-פרימט, המתוארך לפני 66 מיליון שנה.
הפרימטולוג דייוויד ביגון הגיע למסקנה כי פרימטים קדומים נפוצו באירואסיה וכי שושלת שמובילה לקופים ובני האדם האפריקאים, כולל דריופיתקוס, נדדה דרומה מאירופה או ממערב אסיה לאפריקה. אוכלוסיית הפרימטים הטרופיים ששרדה, אשר נראית באופן המלא ביותר באתרי המאובנים העליונות של תקופת האוליגוקן והשכבות התחתונות ביותר של שקע פיום מדרום-מערב לקהיר, הולידה את כל מיני הפרימטים החיים – למורים של מדגסקר, לוריסים של דרום מזרח אסיה, גלגוס של אפריקה, ואת האנתרופואידים החולקים אבות קדומים משותפים עם הומו סאפיאנס.
טקסונומיה

סדרה פרימטים (Primates)
תת-סדרה בעלי אף לח (Strepsirhini)
אינפרא-סדרה אדפיפורמס (Adapiformes) – נכחדה
אינפרא-סדרה דמויי למור (Lemuriformes)
על משפחה למורים (Lemuroidea)
משפחה למורי קוף (Archaeolemuridae) – נכחדה
משפחה למורי קואלה (Megaladapidae) – נכחדה
משפחה למורי עצלן (Palaeopropithecidae) – נכחדה
משפחה למורי ספורט (Lepilemuridae)
משפחה למוריים (Lemuridae)
משפחה דאובנטוניים (Daubentoniidae)
משפחה אינדריים (Indridae)
משפחה למורים צמריים (cheirogaleidae)
על-משפחה לוריסים (Lorisoidea)
משפחה לוריסיים (Lorisidae)
משפחה גלגויים (Galagidae)
תת-סדרה קופים רחבי אף או קופי העולם החדש (Platyrrhini)
על-משפחה Ceboidea
משפחה צבוסיים (cebidae)
משפחה סאקיים (pitheciinae)
משפחה מרמוסטיים (callitrichidae)
משפחה קופי עכביש (atelesidae)
תת-סדרה קופיפים (Tarsiiformes)
משפחה אומומידיים (Omomyidae) – נכחדה
משפחה קופיפיים (Tarsiidae)
תת-סדרה קופים צרי אף או קופי העולם הישן (Catarrhini)
על-משפחה Cercopithecoidea
משפחה קופים בעלי זנב (Cercopithecidae)
על-משפחה הומינואידים (Hominidae)
משפחה הילובטידיים (Hylobatidae)
משפחה הומינידיים (Hominidae)
על-משפחה Propliopithecoidea – נכחדה
משפחה Propliopithecidae
על-משפחה Saadanioidea(אנ') – נכחדה
משפחה Saadaniidae (אנ') – נכחדה
גלריה

לוריס שלוח אפור
למור במבוק מוזהב
בבון זנוב
קופיף פיליפיני
שאגן שחור מקסיקני
קופי סנאי בוליביאנים
קוף חוטמני
השימפנזה – המין החי הקרוב ביותר לאדם
סיפאקה מצויה - למור אנדמי לאי מדגסקר
ראו גם

סחר בינלאומי בפרימטים
הערות שוליים

↑  המדענים דוחפים אחורנית את מקור הפרימטים מ-65 מיליון שנה ל-85 מיליון שנה, הידען
↑  האנתרופולוג דייוויד ביגון באתר 'anthropology'
↑  Primates from Rudabánya: allocation of specimens to individuals, sex and age categories
↑  New perspectives on anthropoid origins
↑  Primate phylogenetic relationships and divergence dates inferred from complete mitochondrial genomes
↑  Macroevolutionary Dynamics and Historical Biogeography of Primate Diversification Inferred from a Species Supermatrix
| --- | --- |
בקרת זהויות :  NLI: 987007536480605171  GND: 4047256-5  LCCN: sh85106668  LNB: 000068981  NDL: 00569360  NKC: ph124607
FARGO

FARGO (ראשי תיבות של fourteen-o-one automatic report generation operation) הייתה השפה הקודמת לשפת התכנות RPG . השפה FARGO  הייתה יותר תוכנית עזר מאשר שפת תכנות, בעוד ש-RPG כללה תהליך ייצור תוכניות שהניב אובייקט הרצה.
כלי מעבר

הרעיון שמאחורי FARGO היה להקל על המעבר של טכנאי מכונות להנהלת חשבונות IBM 407 למערכות החדשות בסדרת מחשבי IBM 1400 . לסדרת ה-1400 היו שני מהדרים; Symbolic Programming System (SPS) ו-Autocoder (מהדר מתקדם יותר שדרש זיכרון רב יותר מ-SPS). אלו ייצגו שינוי פרדיגמטי משמעותי ועקומת לימוד חדה לטכנאים שהיו רגילים לחבר לוח בקרה (control panel) לניתוב קלט, פלט, פעולות בקרה וספירה (חיבור, חיסור). פעולות כפל וחילוק היו אפשריות, אך השימושיות שלהן הייתה מוגבלת.
פעולות מכונות הטבולציה נוהלו על ידי דחפים שנפלטו במחזור המכונה; לפיכך, FARGO חיקתה את מושג המחזור. FARGO תיאמה את רעיון דפי הקידוד אשר התקרבו לעקרונות חיבור לוחות הבקרה של מכונות טבולציה. חומרי ההדרכה הראשוניים של FARGO הדגישו את היחסים בין חיבור לוחות הבקרה לבין דפי הקידוד.
תוכניות לא דרשו הידור

תכונה חשובה נוספת בתוכניות FARGO היא שלא דרשו הידור. במקום זאת, כרטיסי מפרט הונחו בחפיסת תוכניות FARGO במיקומים המתאימים ולאחר מכן הופעלו פשוט יחד עם כרטיסי הנתונים שבסוף החפיסה. FARGO עוצבה למערכות כרטיסים של IBM 1401 עם לפחות 4000 מיקומי ליבת זיכרון.
תאימות לאחור

IBM דאגה מסורתית לתאימות לאחור, ו-FARGO יחד עם Autocoder של סדרת 1400 המשיכו להיות בשימוש בחלק מחנויות IBM System/360 על ידי הפעלה במצב "אמולציה". COBOL, FORTRAN ושפת RPG לא דרשו אמולציה מכיוון שגרסאות ל-System/360 סופקו.
י.א. מיטווך ובניו

| --- | --- |

 נתונים כלליים
 סוג:  חברה פרטית
 תקופת הפעילות:  1933–הווה (כ־92 שנים)
 משרד ראשי:  רח' דרויאנוב 5, תל אביב
 ענפי תעשייה:  מחשוב ותקשורת ICT
 מנכ"ל:  דדי מיטווך, עלי מיטווך (מנכ"לים משותפים)
 עובדים:  כ-200
  
 www.ncr.co.il
 
מכשיר כספומט מתוצרת NCR בתל אביב, 2012
י.א. מיטווך ובניו בע"מ היא חברת טכנולוגיית המידע הוותיקה ביותר בישראל, הפועלת משנת 1933. החברה היא מפיצה בלעדית בישראל של החברות NCR ו-Teradata, ועוסקת בשיווק, בהטמעה ובתחזוקה של מוצריהן, וכן מוצרים של חברות נוספות. לקוחות החברה הם ארגונים גדולים, בעיקר מהמערכת הפיננסית.
לחברה כ-200 עובדים. לחברה, שמרכזה בתל אביב, חמישה אתרים: שניים בתל אביב, אחד בבני ברק, אחד בחיפה ואחד בירושלים.
היסטוריה

חברת י.א. מיטווך ובניו החלה את פעילותה בגרמניה בשנת 1906, בראשותו של יצחק אויגן מיטווך (שעל שמו נקראה). בשנת 1933, עם עליית בני המשפחה לארץ ישראל, הועברה הפעילות והחברה הארץ-ישראלית ייצגה את חברת "נשיונל" (כיום NCR) האמריקאית גם בסוריה ובלבנון.
כנציגת "נשיונל" נטלה החברה תפקיד חשוב בהתפתחות המיכון המשרדי ועיבוד הנתונים ביישוב ואחר כך במדינה. בשנת 1936 סיפקה החברה לבנק אנגלו-פלשתינה ארבע מכונות להנהלת חשבונות מתוצרת "נשיונל", במחיר של 575 לא"י לכל מכונה. היו אלה המכונות הראשונות מסוגן בבנקאות בארץ ישראל. הטכנאי הראשון למכונות אלה היה בנו של י.א. מיטווך, לודוויג מיטווך, שהפך לימים מנכ"ל החברה. בחברה עבדו גם שני אחיו של לודוויג, יעקב ורפאל. ציוד לעיבוד נתונים שהחברה ייבאה לארץ והופעל באמצעות כרטיסים מנוקבים, הותקן בבנק אנגלו-פלשתינה ובחברת החשמל ובהמשך במוסדות נוספים. כחלוצה בתחומה, סיפקה החברה קופות רושמות ומכונות אלקטרו-מכניות להנהלת חשבונות.
בשנות ה-60 הוסיפה החברה לקו המוצרים שלה את מחשבי NCR, שאותם סיפקה למוסדות פיננסיים גדולים, משרדי ממשלה, ארגונים מסחריים, מפעלי תעשייה ועוד. בשנת 1964 התקינה החברה בבנק דיסקונט מחשב מדגם NCR 315, שהיה המחשב הראשון במערכת הבנקאות בישראל. מחשב דומה הותקן במינהל הכנסות המדינה. מאמצע שנות ה-60 הפעילה החברה לשכת שירות לעיבוד נתונים. פעילות זו הצטמצמה בשנות ה-80 עד לסגירתה בתחילת שנות ה-90.
החברה הביאה לראשונה לישראל מכונות אוטומטיות למשיכת מזומנים (כספומטים), והיא עד היום אחד הספקים הגדולים בתחום זה, כשהיא מספקת ומתחזקת עמדות כספומט לכל הבנקים. בנוסף היא מספקת מערכות מרכזיות לסליקה, מיון ועיבוד של צ'קים למרבית הבנקים בישראל.
בשנות ה-80 נוסף לחברה תחום תקשורת נתונים. החברה החלה להקים רשתות מחשבים מתקדמות, ובשנות ה-90 נוספו לפתרונות שסיפקה החברה גם מוצרי תקשורת קולית – טלפוניה. כיום משלבת החברה את שני העולמות הללו לכדי פתרונות מתקדמים, הכוללים מערכות מוקד טלפוני, טלפוניית IP, מענה קולי והאחדת מסרים. החברה גם השתתפה בהקמה של מערכי מוקד טלפוני בארגונים גדולים בישראל.
תחומי פעילות

באמצעות חטיבת מחסני הנתונים שלה, החברה היא מפיצה בלעדית בישראל של חברת מחסני הנתונים Teradata בישראל, ועם לקוחותיה נמנות חברות כרטיסי אשראי, רשתות קמעונאיות, חברות תקשורת, חברות תעופה ועוד. חטיבה זו הרחיבה את פעילותה גם לתחום ה-Big Data.
החברה עוסקת גם באספקה של ציוד ועזרי מחשוב, הכולל מחשבים אישיים נייחים וניידים, מדיה מגנטית לגיבוי, מדפסות, עמדות רפואיות ממוחשבות, ציוד ארגונומי ועוד.
החברה גם מייצגת את NCR בשיווק ציוד לעמדות קיוסק מידע ולעמדות שירות ותשלום עצמי.
החברה תורמת מדי שנה פרס ע"ש לודוויג מיטווך למנהלי מערכות מידע, המוענק על ידי לשכת מנתחי מערכות מידע בישראל. עם מקבלי הפרס נמנית תא"ל (במיל') אילה חכים, לשעבר מפקדת יחידת לוטם.
החברה מנוהלת על ידי האחים ד"ר דוד (דדי) מיטווך וד"ר עלי מיטווך, שהם דור שלישי לניהול החברה המשפחתית.
הערות שוליים

↑  תיאור החברה באתר דנסגייד
↑  גד שמרון, 50 שנה - בפיסגה, מעריב, 28 בפברואר 1984
1 2  אליהו הכהן, "ראשון ראשון חביב", מעשה חושב י"ז 4-5, אוקטובר 1990
↑  מינהל ההכנסות שואף לריכוז ניהול החשבונות של כל אזרח באמצעות מחשב, דבר, 8 בדצמבר 1965
↑  מחשב חדיש הכפיל כמות העיבודים בלשכת "נ.סי.ר." בתל אביב, דבר, 12 בדצמבר 1980
↑  גיא גרימלנד, כשבכרטיס היו חורים, באתר הארץ, 4 במאי 2007
↑  מערכות פיננסיות, באתר החברה
↑  מערכות Data Warehouse & BI, באתר החברה
↑  מיטל ורדי, פרס ע"ש לודוויג מיטווך ז"ל למנהלי מערכות מידע, באתר News1 מחלקה ראשונה, 10 בדצמבר 2008
↑  לשכת מנתחי מערכות מידע בישראל העניקה פרסים למצטיינים, באתר softnews,‏ 18 במרץ 2013
↑  פרויקט 500 האנשים העשירים בישראל 2008, באתר TheMarker‏, 1 ביוני 2008
מדינה ללא מוצא לים

מדינות ללא מוצא לים בהתאם לספר העובדות העולמי.   מדינה ללא מוצא לים  מדינה ללא מוצא לים המוקפת במדינות אחרות ללא מוצא לים
מדינה ללא מוצא לים היא מדינה המוקפת כולה ביבשה, או שכל קווי החוף שלה גובלים באגני ניקוז פנימיים – אגני ניקוז שאינם מאפשרים מעבר מים לגופי מים אחרים כמו נהרות ואוקיינוסים. הגדרה נוספת למדינה ללא מוצא לים היא "מדינה שכל או כמעט כל גבולותיה הם יבשתיים".
נכון לשנת 2011 היו 45 מדינות בעולם שהוגדרו כמדינות ללא מוצא לים המחובר לאוקיינוסים. מבין כל היבשות המיושבות בעולם, רק באוקיאניה ובצפון אמריקה יש לכל המדינות מוצא לים.
היסטוריה ומשמעות

היסטורית, היעדר מוצא לים נתפס כחיסרון. מדינה ללא מוצא לים אינה יכולה לנהל מסחר ימי מתוך נמליה ולנצל את משאבי הטבע המצויים בים, כגון דיג.
לפני המצאת התעופה במאה העשרים, מצב זה גרם לתלות מסוימת במדינות שכנות לצורך כניסה ויציאה. תלות זו חייבה לעיתים את המדינה חסרת המוצא לים לשלם לשכנותיה תשלום כלכלי, תרבותי או דיפלומטי, לצורך מעבר בגבולותיהן.
מסיבות אלה, לאורך ההיסטוריה האנושית אזורי החוף היו בדרך כלל עשירים יותר ומאוכלסים יותר. לאורך ההיסטוריה עשו מדינות שונות מאמצים מיוחדים כדי שלא להיוותר ללא מוצא לים.
לאגודה הבינלאומית של קונגו אשר החזיקה במחצית השנייה של המאה ה-19 בשטחי הרפובליקה הדמוקרטית של קונגו של היום, הוענקה בוועידת ברלין, בשנת 1885, רצועת אדמה צרה העוברת בשטח אנגולה, כדי לאפשר לה מוצא לים.
בהסכם ורסאי, עם סיום מלחמת העולם הראשונה הועבר המסדרון הפולני מגרמניה לפולין כדי לאפשר למדינת פולין מוצא לים בנמל גדנסק.
נהר הדנובה הוכרז נתיב מים בין-לאומי כדי לאפשר לסרביה, הונגריה, סלובקיה ואוסטריה מוצא בטוח לים.
מדינת ישראל פתחה מספר פעמים במלחמה כנגד מצרים, בין היתר בעקבות חסימת מצרי טיראן על ידי המצרים למעבר כלי שיט ישראלים, ובכך מניעת גישה אל הים האדום והאוקיינוס ההודי.
למדינות רבות אחרות קיימת גישה מוגבלת לים. כך במדינות שהגבול הימי היחיד שלהן הוא או כל כך קטן עד כדי שלא ניתן להשתמש בו (כמו בוסניה והרצגובינה או עיראק), או שהוא גובל בים אשר ממנו הגישה לאוקיינוסים מוגבלת, כגון הים הבלטי, הים התיכון והים השחור. במדינות אלה גדול יותר הסיכון כי גישתן לאוקיינוסים תוגבל. לעובדה זו עשויה להיות חשיבות אסטרטגית לנוכח העובדה כי מדינות אחרות שולטות על הגישה מן הים אל האוקיינוס, או שגורמי טבע, כגון זרמי גאות ושפל עשויים להגביל את הגישה לאוקיינוס. מדינה בעלת נמל בו קופאים המים בימות החורף תיוותר ללא מוצא לים בעונה זו.
סוגי המדינות ללא מוצא לים

ישנם שלושה סוגים של מדינות ללא מוצא לים:
סוגי המדינות ללא מוצא לים > מדינות מובלעות

מדינות אלו מוקפות מכל צדדיהן במדינה אחת אחרת:
ותיקן קריית הוותיקן, מוקפת מכל עבריה באיטליה
סן מרינו סן מרינו, מוקפת מכל עבריה באיטליה
לסוטו לסוטו, מוקפת מכל עבריה בדרום אפריקה
סוגי המדינות ללא מוצא לים > מדינות שמוקפות בשתי מדינות

מדינות אלו ממוקמות בין שתי מדינות אחרות:
אנדורה אנדורה מוקפת על ידי צרפת וספרד
אסוואטיני אסוואטיני, מוקפת על ידי דרום אפריקה ומוזמביק
בהוטן בהוטן, מוקפת על ידי הרפובליקה העממית של סין והודו
ליכטנשטיין ליכטנשטיין, מוקפת על ידי אוסטריה ושווייץ (שגם הן עצמן ללא מוצא לים)
מולדובה מולדובה, מוקפת על ידי אוקראינה ורומניה
מונגוליה מונגוליה, מוקפת על ידי הרפובליקה העממית של סין ורוסיה
נפאל נפאל, מוקפת על ידי הרפובליקה העממית של סין והודו
מדינות אלו, שההכרה בהן מוגבלת, ממוקמות בין שתי מדינות אחרות:
דרום אוסטיה דרום אוסטיה, מוקפת על ידי גאורגיה ורוסיה ודורשת עצמאות מגאורגיה
טרנסניסטריה טרנסניסטריה, מוקפת על ידי מולדובה ואוקראינה ודורשת עצמאות ממולדובה
סוגי המדינות ללא מוצא לים > מדינות שמוקפות ביותר משתי מדינות

הצורה הנפוצה ביותר של מדינות ללא מוצא לים. מדינות אלו מוקפות במספר מדינות.